2. ΒΑΣΙΛΙΚΟΝ ΔΙΑΤΑΓΜΑ της 9/26 Φεβρ. 1951 Περί καταργήσεως του Ταμείου Άρτου Έχοντες υπ' όψιν τας διατάξεις του άρθρ.6 του Α.Ν. 1500/1950 "περί ρυθμίσεως των εκτός ληψοδοσίας ειδικών λογαριασμών κλπ." και την από 17.1.1951 υπ' αριθ. 40 γνωμοδοτόσιν του Συμβουλίου Επικρατείας, προτάσει των Ημετέρων επί των Οικονομικών και Εμπορίου Υπουργών, απεφασίσαμεν και διατάσσομεν: Άρθρ.1.-1.Το συσταθέν και λειτουργούν κατά τας διατάξεις του Νόμου 3860/1929 ως αύται ετροποποιήθησαν ή συνεπληρώθησαν, Ταμείον Άρτου και ενισχύσεως της εγχωρίου παραγωγής καταργείται. 2.Τα υφιστάμενα παρά Τραπέζαις ή αλλαχού χρηματικά υπόλοιπα της περιουσίας του καταργουμένου ως άνω Ειδικού Ταμείου, οι χρηματικαί αυτού απαιτήσεις, ως και παν έτερον περιουσιακόν αυτού στοιχείον περιέρχονται εις το Κράτος ως έσοδα του προϋπολογισμού αυτού ή ως στοιχεία του ενεργητικού της περιουσίας αυτού. 3.Νόμιμοι απαιτήσεις κατά του καταργουμένου Ταμείου, μήπω εξοφληθείσαι υπ' αυτού, εξοφλούνται υπό του Δημοσίου εις βάρος ειδικής εν τω προϋπολογισμώ των εξόδων του Υπουργείου Εμπορίου εγκρινομένης πιστώσεως. 4.Η εκκαθάρισις των εκκρεμών λογαριασμών του Ταμείου, η πληρωμή απαιτήσεων τρίτων και η επιδίωξις της εισπράξεως απαιτήσεων του Ταμείου κατά τρίτων, ανήκει εις τον Υπουργείον Εμπορίου, εις ο θέλει παραδοθή υπό της υπηρεσίας του Ταμείου, το Αρχείον τούτου άμα τη δημοσιεύσει του παρόντος. Άρθρ.2.-1.Εκ των εις το αυτό Ταμείον ανηκόντων πόρων, οι μεν προερχόμενοι εκ δημοσίων εσόδων, παραχωρηθέντων κατά το όλον ή μέρος αυτών εις το καταργούμενον Ταμείον, επανέρχονται εις τον προϋπολογισμόν του Κράτους ως έσοδα αυτού, εκ των λοιπών δε διατηρούνται εν ισχύϊ εισπραττόμενοι υπέρ του προϋπολογισμού του Κράτους ως έσοδα αυτού 1)τα κατά τας διατάξεις του άρθρ.3 του Α.Ν. της 21/28 Οκτ. 1935 (Φ.Ε.Κ. 496) "περί τροποποιήσεως διατάξεων των άρθρ.2 και 3 Νόμου 6250 "ως ετροποποιήθησαν και συνεπληρώθησαν μεταγενεστέρως, εισπραττόμενα παράβολα συν τη υποβολή αιτήσεως περί ιδρύσεως εργοστασίου αρτοποιΐας, πρατηρίου άρτου και 2)το κατά τας διατάξεις του Νόμου 196/43 "περί ερμηνείας και συμπληρώσεως Α.Ν. 2375/1940 κλπ." κατατιθέμενον παράβολον υπό των αιτούντων κοστολόγησιν εμπορευμάτων ή βιομηχανικών προϊόντων. Πάντες οι λοιποί υπέρ του καταργουμένου Ταμείου επιβεβλημένοι πόροι καταργούνται. 2.Οι κατά το άρθρ.3 του Α.Ν. 1470/1938 πόροι του Ταμείου Λαϊκών Αγορών Αθηνών – Πειραιώς και περιχώρων, αποτελούν εφεξής έσοδον του Ταμείου τούτου, εξ ου καταβάλλονΣελ. 169 Ταμείο Άρτου 5.Γ.ζ.1-2 ται και άπασαι αι δαπάναι λειτουργίας αυτού, καταργουμένου του άρθρ.2 του Ν.Δ. 860/1941. Άρθρ.3.-1.Το υπηρετούν κατά την δημοσίευσιν του παρόντος μόνιμον προσωπικόν του καταργουμένου Ταμείου διορίζεται κατά προτίμησιν εις κενάς οργανικάς θέσεις του Υπουργείου Εμπορίου εφ' όσον ήθελε κριθή υπό του οικείου παρ' αυτώ Υπηρεσιακού Συμβουλίου κατάλληλον προς τούτο, και με βαθμόν ανάλογον προς τα προσόντα αυτού και τον χρόνον υπηρεσίας του παρά τω καταργουμένω Ταμείω εν ουδεμιά δε περιπτώσει ανώτερον του υπ' αυτού κατεχομένου βαθμού. 2.Οι μη διοριζόμενοι εντός τρίμηνου από της ισχύος του παρόντος απολύονται αυτοδικαίως. 3.Αι μέχρι του διορισμού ή απολύσεως του προσωπικού τούτου αποδοχαί αυτού, εφ' όσον τούτο θα εξακολουθήση εργαζόμενον μέχρι της χρονολογίας ταύτης δια την εκκαθάρισιν των εκκρεμών λογαριασμών κλπ. καταβάλλονται εις βάρος του ειδικού προϋπολογισμού των εξόδων του Υπουργείου Εμπορίου. 4.Το τυχόν υπηρετούν κατά την ισχύν του παρόντος λοιπόν προσωπικόν έκτακτον ή ημερομίσθιον ή επί συμβάσει, απολύεται αυτοδικαίως άμα τη δημοσιεύσει του παρόντος. 5.Εις τούτο, ως και εις το μη διορισθησόμενον ως ανωτέρω τακτικόν προσωπικόν, καταβάλλεται αποζημίωσις εφ' άπαξ ίση προς τας αποδοχάς ενός μεν μηνός, αν ο απολυόμενος έχη υπηρσείαν παρά τω καταργουμένω Ταμείω μέχρις ενός έτους, δύο δε μηνών, αν ο απολυόμενος έχη υπηρεσίαν παρά τω αυτώ Ταμείω πλέον του έτους. Εις τους αυτούς επί των Οικονομικών και Εμπορίου Υπουργούς ανατίθεμεν την δημοσίευσιν και εκτέλεσιν του παρόντος. 